open-index/open-wikipedia-markdown huggingface dataset:
Bildtstar (band)

**Bildtstar** is een Fryske hardrockband út in noarden fan Fryslân. De band makket meast Ingelsktalige muzyk út de jierren tachtich kombinearre mei har eigen muzykstyl. De band waard oprjochte yn 2019. De namme komt fan it jirpelras Bildtstar dêr’t It Bilt grutsk op is. 

## Gearstalling
Trije fan de fiif bandleden komme fan It Bilt en wenje der yn 2014, je jongste beide komme út Ljouwert. De band bestiet út fiif leden, Simon Wiegersma (de sjonger), Martin Postuma (gitarist), Jesse Pander (gitarist), Colin Boonstra (basgitarist) en Holmer Schoon (drummer). De band soe yn 2019 meidwaan oan in lokaal sjongfestival, mar troch de pandemy gie it sjongfestival net troch. De jonges giene doe fierder mei muzykmeitsjen yn de eigenboude studio yn Froubuorren. Yn 2020 treden se foar de earste kear op yn Froubuorren. Tusken de covers troch waarden doe al eigen nûmers spile. Neist optredens yn Nederlân waard de band ek frege yn it bûtenlân en kamen der optredens yn Dútslân, België en sels yn Roemenië mocht de band optrede. Yn 2023 lieten se in EP opnimme by Rick Meijer en Nico Outhuijse. 

## Begjin
Yn it begjin spilen se benammen hurd, letter behearsken se ek oare muzykstilen. Der folgen in soad optredens op festivals, lykas op Open Air yn Surhuzum. In útferkocht Neushoorn op de Frisian Metal Night wie yn 2024 in hichtepunt. Boppedat waard de groep dat jier nominearre as Talint fan it Jier op it Popgala Noord, ûnderdiel fan Eurosonic Noorderslag (ESNS).

## Burning after Midnight

De útbrochte single *Burning after Midnight* waard yn 2024 op Spotify al 25.000 kear belústere. De single gie foarôf oan de lykneamde en earste EP dy’t op 26 april presintearre waard yn de Neushoorn yn Ljouwert. Op de EP stiene seis eigen nûmers. Dit nûmer waard ek yn Sweden, Finlân en Brazylje in soad belústere. By Burning after Midnight hearde ek de earste fideoclip fan de band dy’t op You Tube te sjen wie. De hoes fan de op finyl útbrochte EP waard tekene troch Claudio Bergamin yn de sfear fan in Amerikaansk diner.

## Fryske Top 100
Spesjaal foar de Fryske Top 100 brochten se it nûmer *[[Au Revoir]]* út, in rêstige ballad mei Fryske teksten. It levere harren dat jier fuort in earste plak op. En dat foar in nûmer dat hast net bestien hie, mar dat op oanstean fan Nico Outhuijse beslist op de EP komme moast. Spesjaal foar de Fryske Top 100 stjoerde Omrop Fryslân Aldjiersdei út fanút Froubuorren yn it hûs fan sjonger Simon Wiegersma.
Teijlingen (buorskip)

**Teijlingen** is in buorskip yn de Dún- en Bollekrite yn de Nederlânske provinsje Súd-Hollân. De buorskip falt ûnder Voorhout, dochs leit tsjin de beboude kom fan Sassenheim oan. De buorskip is ferneamd om de ruïne fan Teylingen, dêr't de gemeente, dêr't de buorskip yn leit, nei neamd is. Dy ruïne fan it eardere Kastiel Teylingen dy't yn 'e 13e iuw boud waard, waard yn de 15e iuw bewenne troch grevinne Jakoba fan Beieren. De tichteby lizzende Keukenduin by Lisse, dêr't it lettere Kastiel Keukenhof en syn tunen de Keukenhof nei neamd waarden, hearden ta it kastiel en de rispinge dêre wie bestimd foar de koken fan it kastiel, dêrfandinne de namme.

Westlik fan Sassenheim en Lisse leit in dúnrêch mei de namme Teijlingen, dy't weromgiet op in rekonstruearre Germaansk wurd **taglingja* ‘sturt’ of ‘smelle, hege dúnrêch’; dat Germaanske wurd is ek werom te finen yn it Ingelske tail.

Yn 948 wurdt *Taglingi*, in plak tusken Oegstgeest en Limmen foar it earst neamd yn in list fan de Utertske Domtsjerke. Yn 1143 wurdt Teylingen wer neamd, mar dan as in persoanenamme fan Gerard fan Teylingen, dy't fan in aadlik laach kaam.
Beitel

In **beitel** of **beidel** is in langhalich stik ark fan metaal, almeast fan stiel (of foar in part), mei in karakteristyk foarme snijkant oan 'e útein fan it blêd, dat ornearre is foar it snijen of kapjen fan hurd materiaal lykas hout, stien of metaal. It hânfet fan it blêd fan guon soarten beitels binne makke fan metaal, of hout mei in skerpe râne deryn of fan keunststof. 

By it beiteljen wurdt it blêd yn in materiaal forsearre om it te snijen. De driuwende krêft kin útoefene wurde en triuw it mei de hân of troch in hammer te brûken. By yndustrieel gebrûk kin in hydraulyske raam of fallend gewicht brûkt wurde om in beitel it materiaal yn te krijen.

## Skiednis
Yn de prehistoarje waard al gebrûk makke fan beitels dy't fan stien of bonke makke wiene. 

## Typen beitels
Type beitels binne hakbeitels, stekbeitels, sloopbeitels, skaafbeitels en gutsen.

Mei in hakbeitel kin mei help fan in hammer in gat yn it hout kappe wurde.

Mei in stekbeitel kin hout ôfstutsen wurde. In stekbeitel hat in 25 oant 30 graden skerpere snijhoeke as in hakbeitel.

In sloopbeitel hat in skerpe kant oan de útein en oan ien lange kant, wylst de oare lange kant stomp is, dêr't op hammere wurde kin.

In skaafbeitel is almeast part fan in blokskaaf, dy't wurdt brûkt foar houtbewurking.

In guts is in type beitel dat tsjinnet om lytse stikjes út it materiaal wei te snijen, benammen by houtbewurking, houtdraaien en byldhouwen. Gutsen jouwe almeast holle oerflakken en hawwe in U-foarmige dwerstrochsneed.

Fierders binne der in stienbeitel foar it kapjen of snijen fan stiente en in metaalbeitel foar it bewurkjen fan metaal.
Wapen fan Stynsgea

It **wapen fan Stynsgea** is it wapen fan it doarp Stynsgea, yn de Fryske gemeente Achtkarspelen. I wapen waard yn 1999 registrearre.

## Beskriuwing
De blazoenearring fan it wapen is:

*Yn read in iepene boek fan goud, belein mei in brânend hert fan read, in sulveren syldrâne, belein mei ôfwikseljend 4 ikels en 4 klavers fan grien.*

De heraldyske kleuren binne: kiel (read), goud, sulver en sinopel (grien).

## Symbolyk

* Brânend hert: symboal foar de hillige Augustinus, patroanhillige fan de Augustinitsjerke fan Stynsgea.
* Iepene boek: symboal foar de hillige Augustinus.
* Read fjild: symboal foar de hillige Augustinus en ek symboal foar de eardere heiden yn de omkriten fan Stynsgea.
* Ikels en klavers: oernommen út de wapens fan belangrike famyljes út it doarp. Ek stiet it symboal foar de lizzing fan it doarp yn de Fryske Wâlden.

## Sjoch ek

Ofbyld:Augustinusga vlag.svg|link=Bestand:Augustinusga_vlag.svg|Flagge fan Stynsgea
Ofbyld:Coat of arms of Achtkarspelen.svg|Wapen fan Achtkarspelen
Flagge fan Ald Beets

De **flagge fan Ald Beets** is de flagge fan de buorskip Ald Beets, yn de Fryske gemeente Opsterlân. It wapen waard yn 2000 registrearre.

It ûntwerp is fan Jelle Terluin.

## Beskriuwing
De beskriuwing fan de flagge is:

*Linksskean yn fjouweren fan read, giel, grien en giel, wêrfan't de earste dielline rint fan de broekhoeke oant 2/3 fan de ûnderside oant de flechttop en de tredde dielline fan 2/3 fan de ûnderside fan de helte fan de flechtside; op it read in giele leelje fan 3/5 flaggehichte.*

De kleuren komme út it wapen fan Ald Beets.

## Symbolyk

* Giele en griene banen: ferwize nei it grûngebrûk en de ferkaveling fan Ald Beets. It giel ferwiist nei de sângrûn en nôt. It grien ferwiist nei de greiden.
* Read fjild: oernommen út de wapens fan belangrike famyljes út de buorskip. Foarbielden binne de wapens fan Fockens, Lycklama à Nijeholt, Van Lynden en Van Boelens.
* Giele leelje: stiet foar de belangrike posysje dy de buorskip hie. Ek komt de barchjeblom in soad foar yn de omkriten fan de buorskip.

Ofbyld:Rouwbord Saco Fockens.jpg|Wapen fan de famylje Fockens op it rouboerd fan Saco Fockens.
Ofbyld:Lycklama à Nijeholt wapen.svg|Wapen fan de famylje Lycklama à Nijeholt.
Ofbyld:Van Lynden 1882.svg|Wapen fan de famylje Van Lynden.


## Sjoch ek

Ofbyld:Ald Beets wapen.svg|link=Bestand:Ald_Beets_wapen.svg|alt=Wapen van Oud Beets|Wapen fan Ald Beets
Ofbyld:Opsterland flag.png|Flagge fan Opsterlân
Flagge fan Lúkswâld

De **flagge fan Lúkswâld** is de flagge fan it doarp Lúkswâld, yn de Fryske gemeente Opsterlân. It wapen waard yn 1999 registrearre.

## Beskriuwing
De beskriuwing fan de flagge is:

*Trije banen: blau, giel en grien, folgens de broekingsdiagonaal yn in breedteferhâlding fan 2:1:1, de earste, blauwe, baan lizzend yn de broekhoeke en belein mei in wyt klaverblêd.*

De kleuren komme út it wapen fan Lúkswâld.

## Symbolyk

* Skeane banen: in faak brûkte yndieling foar doarpen yn it heidelânskip fan Fryslân.
* Blau fjild: blauwe trijehoeke, oernommen út it wapen fan Lúkswâld. It doarp wurdt ek wol "Lúksterhoeke" neamt.
* Giele baan: ferwiist nei de sângrûn dêr't it doarp op leit.
* Grien fjild: ferwiist nei de elzetakken út it wapen fan it doarp. De takken ferwize nei it part "wâld" yn de plaknamme. Dat wiist nei it foarkommen fan elzen, bjirken en wylgen yn de omkriten fan it doarp.
* Wite klaver: stiet foar de greiden yn de omkriten fan it doarp.

## Sjoch ek

Ofbyld:Luxwoude wapen.svg|link=Bestand:Luxwoude_wapen.svg|alt=Wapen van Luxwoude|Wapen fan Lúkswâld
Ofbyld:Flag of Opsterland.svg|Flagge fan Opsterlân
Flagge fan Waaksens (Súdwest-Fryslân)

De **flagge fan Waaksens** is de flagge fan it doarp Waaksens, yn de Fryske gemeente Súdwest-Fryslân. It wapen waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Giel mei twa blauwe punten, steande oan de sturtkant, dêr't de toppen fan de flechtside reitsje; de boppeste punt ôfbeakene mei in wyt swimútein oan de broekside en de ûnderste mei in giele klaver oan de broekside.*

De kleuren komme út it wapen fan Waaksens.

## Sjoch ek

Ofbyld:Waaksens (Súdwest-Fryslân) wapen.svg|link=Bestand:Waaksens_(Súdwest-Fryslân)_wapen.svg|alt=Wapen van Waaxens|Wapen fan Waaksens
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Sweagerbosk

It **wapen fan Sweagerbosk** is it wapen fan it doarp Sweagerbosk, yn de Fryske gemeente Noardeast-Fryslân. It wapen waard yn 1976 registrearre.

## Beskriuwing
De blazoenearring fan it wapen is:

*Yn fjouweren dield: I en IV: Fan sulver, belein mei in griene útrukte beam. II en III: Fan read, belein mei in skieppeskjirre, yn it skyldhaad beselskippe fan twa bijen, alles fan sulver.*

De heraldyske kleuren binne: sulver, sinopel (grien) en kiel (read).

## Symbolyk

* Beammen: ferwize nei it wurd "bosk" yn de plaknamme.
* Reade kertieren: ferwize nei de eardere heide yn de omkriten fan it doarp.
* Skieppeskjirre: symboal foar de skiep dy op de heide ronnen.
* Bijen: stie foar de bijen dy yn de simmer op de heide holden waarden.

## Sjoch ek

Ofbyld:Sweagerbosk vlag.svg|link=Bestand:Sweagerbosk_vlag.svg|alt=Vlag van Zwagerbosch|Flagge fan Sweagerbosk
Ofbyld:Kollumerland wapen.svg|Wapen fan Kollumerlân en Nijkrúslân
Ofbyld:Noardeast-Fryslan wapen.svg|Wapen fan Noardeast-Fryslân
Wapen fan Reduzum

It **wapen fan Reduzum** is it wapen fan it doarp Reduzum, yn de Fryske gemeente Ljouwert. It wapen waard yn 1986 registrearre.

## Beskriuwing
De blazoenearring fan it wapen is:

*Yn blau in gouden nôtskeaf; dêrboppe yn it skyldhaad twa gouden stjerren mei dêrtusken in omkearde sulveren wassenaar.*

De heraldyske kleuren binne: azuer (blau), goud en sulver.

## Symbolyk

* Nôtskeaf: oernommen út it wapen fan famylje Fan Aytta. Dizze famylje bewenne meardere staten yn it doarp.
* Stjerren: oernommen út it wapen fan de famylje Fan Bootsma, dy't de state Twiksel bewenne.
* Wassenaar: ek oernommen út it wapen fan de famylje Fan Bootsma.

Ofbyld:Nikolaastsjerke, Swichum wapenstien I (ôfkomstich fan it Aytta-Godshûs).jpg|It wapen fan de famylje Fan Aytta.


## Sjoch ek

Ofbyld:Reduzum vlag.svg|link=Bestand:Reduzum_vlag.svg|alt=Vlag van Roordahuizum|Flagge fan Reduzum
Ofbyld:Rauwerderhem wapen.svg|Wapen fan Raerderhim
Ofbyld:Boornsterhem wapen.svg|Wapen fan Boarnsterhim
Ofbyld:Leeuwarden wapen 2014.svg|Wapen fan Ljouwert
Wapen fan Lippenhuzen

It **wapen fan Lippenhuzen** is it wapen fan it doarp Lippenhuzen, yn de Fryske gemeente Opsterlân. It wapen waard yn 1991 registrearre.

## Beskriuwing
De blazoenearring fan it wapen is:

*Yn kiel trije útrukte beammen fan goud, de middelste grutter dan beide oaren; oer alles hinne in skeanbalke fan sinopel, belein mei in bij, pleatse tusken twa boekweetkerrels yn de rjochting fan de balke, alles fan goud.*

De heraldyske kleuren binne: kiel (read), goud en sinopel (grien).

## Symbolyk

* Gouden beammen: oernommen út it wapen fan Opsterlân.
* Read fjild: ferwiist nei de kleur fan in bloeiende heide.
* Griene skeanbalke: ferwizing nei de kanalen yn it doarp dy't groeven binne foar it ferfier fan turf.
* Boekweetkerrels: symboal foar it ferbouwen fan boekweet.
* Bij: ferwiist nei it hâlden fan bijen yn de eardere heide yn de omkriten fan it doarp.

Ofbyld:Opsterland wapen.svg|Wapen fan Opsterlân


## Sjoch ek

Ofbyld:Lippenhuzen vlag.svg|Flagge fan Lippenhuzen
Wapen fan Koarnwertersân

It **wapen fan Koarnwertersân** is it wapen fan it doarp Koarnwertersân, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearring fan it wapen is:

*Yn goud in swarte balke, boppe beselskippe fan twa ôfskuorde koppen fan kobben yn simmerpronk en ûnder fan in swarte read baernende granaet.*

De heraldyske kleuren binne: goud, sabel (swart) en kiel (read).

## Symbolyk

* Gouden fjild: stiet foar de sânplaat dêr't it doarp op leit.
* Swarte dwersbalke: ferwiist nei de Ofsútdyk dêr't it doarp oan leit.
* Kobben: ferwize nei de seefûgels dy't hjir by't soad oanwêzich binne.
* Granaat: symboal foar de slach dy by it doarp tidens de Slach om de Ofslútdyk.

## Sjoch ek

Ofbyld:Koarnwertersân vlag.svg|link=Bestand:Koarnwertersân_vlag.svg|alt=Vlag van Kornwerderzand|Flagge fan Koarnwertersân
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Makkum

De **flagge fan Makkum** is de flagge fan de flekke Makkum, yn de Fryske gemeente Súdwest-Fryslân. It wapen waard yn 1955 reigstrearre.

It ûntwerp is fan Klaas Sierksma.

By gemeentlik beslút fan 19 april 1955 is in flagge fêststeld foar de 27 doarpen fan de eardere gemeente Wûnseradiel.

Sûnt 2004 wurdt der ek in fariant fan dizze flagge brûkt mei in wite mearmin. De mearmin ferwiist nei de skipfeart. De flagge ward presentearre oan de bemanning fan de minefeger "Makkum" fan de Keninklike Marine.

## Beskriuwing
De beskriuwing fan de flagge is:

*Per takeldiagonaal giel oer grien; oan de broekingside de fersmelle flagge fan Wûnseradiel.*

De kleuren komme út it wapen fan Makkum.

## Sjoch ek

Ofbyld:Makkum wapen.svg|link=Bestand:Makkum_wapen.svg|alt=Wapen van Makkum|Wapen fan Makkum
Ofbyld:Wûnseradiel flag.svg|Flagge fan Wûnseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Wapen fan Nijlân

It wapen fan Nijlân is it wapen fan it doarp Nijlân, yn de Fryske gemeente Súdwest-Fryslân. It wapen is yn syn hjoeddeiske foarm yn 1975 registrearre.

## Skiednis
It wapen ferwiist nei in sêge oer de oprjochting fan de pleatslike tsjerke. Twa oksen waarden foar in kar spannen en jûns loslitten. De tsjerke waard bouwt op it plak wêr't de osken de folgjende dei fûn waarden. In soargelikense sêge is bekend út Dronryp en Nijemardum. Ek is der in rym oerlevere: "Twa oksen en in skepke sân, dat is it wapen fan Nijlân". In finster mei twa oksen yn de Nikolaastsjerke fan Nijlân ferwiist ek nei de sêge. Yn 1860 waard yn it doarp in segel út de 18e iuw fûnen  mei twa oksen.
Ofbyld:Interieur, metalen munt behorend bij oorkonde legende 2 koeien - Nijland - 20166816 - RCE.jpg|link=Bestand:Interieur,_metalen_munt_behorend_bij_oorkonde_legende_2_koeien_-_Nijland_-_20166816_-_RCE.jpg|alt=Zegel met ossen, gevonden in 1860.|Segel mei twa oksen, fûn yn 1860.
Ofbyld:Gebrandschilderd glas- 2 ossen zuidzijde schip - Nijland - 20166815 - RCE.jpg|link=Bestand:Gebrandschilderd_glas-_2_ossen_zuidzijde_schip_-_Nijland_-_20166815_-_RCE.jpg|alt=Vensters in de kerk van Nijland met ossen.|Finster yn de tsjerke fan Nijlân mei oksen.
Ofbyld:De legende van de ossen.jpg|link=Bestand:De_legende_van_de_ossen.jpg|alt=Beeldhouwwerk over de sage van Anne Woudwijk.|Skulptuer oer de sêge fan Anne Woudwijk.


## Beskriuwing
De blazoenearring fan it wapen is:

*Trochsnien: I. Yn sulver twa reade oansjende oksekoppen, keppele mei in swart keatling; II. Yn grien in sulveren krús.*

De heraldyske kleuren binne: sulver, kiel (read), sabel (swart) en sinopel (grien).

## Symbolyk

* Oksekoppen: oernommen út de pleatslike sêge.
* Sulveren krús: ferwiist nei de stifting fan de Nikolaastsjerke fan Nijlân.
* Grien fjild: ferwiist nei it nije, drûgfallen lân op stifte is.

## Sjoch ek

Ofbyld:Nijland vlag.svg|link=Bestand:Nijland_vlag.svg|alt=Vlag van Nijland|Flagge fan Nijlân
Ofbyld:Wymbritseradeel wapen.svg|Wapen fan Wymbritseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Terwispel

It **wapen fan Terwispel** is it wapen fan it doarp Terwispel, yn de Fryske gemeente Opsterlân. It wapen waard yn 1982 reigstrearre.

## Beskriuwing
De blazoenearring fan it wapen is:

*Yn sulver in grien Sint-Antoniuskrús, dat de skyldrâne rekket, op de T-sprong belein mei in gouden klaverblêd, it krús oan wearssiden beselskippe fan trije pealsgewiis pleatse swarte turfen.*

De heraldyske kleuren binne: sulver, sinopel (grien), goud en sabel (swart).

## Symbolyk

* T-sprong: stiet foar de doarpsnamme Terwispel.
* Klaverblêd: ferwizing nei de lânbou.
* Turfen: symboal foar de feanterij yn de omkriten fan it doarp.

## Sjoch ek

Ofbyld:Terwispel vlag.svg|link=Bestand:Terwispel_vlag.svg|alt=Vlag van Terwispel|Flagge fan Terwispel
Ofbyld:Opsterland wapen.svg|Wapen fan Opsterlân
Wapen fan Koatstertille

It **wapen fan Koatstertille** is it wapen fan it doarp Koatstertille, yn de Fryske gemeente Achtkarspelen. It wapen waar yn syn hjoeddeiske foarm yn 2005 registrearre.

## Skiednis
It wapen fan Koatstertille is oernommen út it wapen fan De Koaten, dy't al langer bekend wie. Dit wapen komt foar yn it wapenboek fan Andries Schoemaker út 1695. Nei ûndersyk blykte it wapen eigenlik fan de Uterske famylje te wêzen. De doarpsried woe it wapen toch brûken bliuwe. Sa waard in earder foarstel foard in doarpswapen yn 2000 ôfwiisd. Uteinlik waarden de dwersbalken blau kleure en de merletten read kleure om it wapen te ûnderskieden fan it wapen fan de famylje Cooten.
Ofbyld:Kooten wapen.svg|Wapen fan De Koaten


## Beskriuwing
De blazoenearring fan it wapen is:

*Yn sulver twa blauwe dwersbalke, yn it skyldhaad beselskippe mei twa reade merletten.*

De heraldyske kleuren binne: sulver, azuer (blau) en kiel (read).

## Symbolyk

* Blauwe balke: ferwizing nei it wetter.
* Reade merletten: de reade kleur is oernommen út it wapen fan Achtkarspelen.

Ofbyld:Achtkarspelen seal.svg|Wapen fan Achtkarspelen


## Sjoch ek

Ofbyld:Kootstertille_vlag.svg|link=Bestand:Kootstertille_vlag.svg|alt=Vlag van Kootstertille| Flagge fan Koatstertille
Flagge fan Droegeham

De **flagge fan Droegeham** is de flagge fan it doarp Droegeham, yn de Fryske gemeente Achtkarspelen. De flagge waard yn 2019 registrearre.

It ûntwerp is fan Pleatslik Belang Droegeham.

## Beskriuwing
De beskriuwing fan de flagge is:

*Trije banen fan read, fan wyt en fan giel, lingteferhâlding 1:3:1 mei op it midden it wapen fan Droegeham.*

## Eardere flagge

In eardere flagge waard registrearre yn 2000 en is yn 2019 ferfongen.

It ûntwerp is fan J.C. Terluin.

### Beskriuwing
De beskriuwing fan de flagge is:

*Blau mei in ferlingde giele broekingstrijehoeke mei de punt yn it midden fan de felchtside reitsjende mei de heale falggelingte; it gehiel belein mei in griene broekingstrijehoeke mei de punt op it midden fan de flagge; dy trijehoeke belein mei in giele oansjende kowekop.*

### Symbolyk
* Giele punt: ferwizing nei de lizzing fan Droegeham op in drûge sântonge tusken wetter.
* Griene punt: stiet foar de beam dy symboal stiet foar de brink dy earder yn it doarp lei. Ek stiet it foar de Hamster Mieden: de healannen by it doarp.
* Kowekop: stiet foar de "Droegehamster", in mêger koweras.
* Blau: stiet foar wetter.

## Sjoch ek

Ofbyld:Droegeham wapen.svg|link=Bestand:Droegeham_wapen.svg|alt=Wapen van Drogeham|Wapen fan Droegeham
Ofbyld:Flag of Achtkarspelen.svg|Flagge fan Achtkarspelen
Flagge fan Berltsum

De **flagge fan Berltsum** is de flagge fan de flekke Berltsum, yn de Fryske gemeente De Waadhoeke. De flagge waard yn 2002 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Twa fertikale rydstripen read e giel, yn de ferhâlding 2:1; yn it reade diel in lizzende, omsirkele, wite Agnus Dei, dy in wite krúsflagge hat mei in swollen sturt tusken de foarpoaten, tsjin links pleatse, dwersfaan bedekt mei in read krús.*

De kleuren komme út it wapen fan Berltsum.

## Sjoch ek

Ofbyld:Berltsum.svg|link=Bestand:Berltsum.svg|alt=Wapen van Berlikum|Wapen fan Berltsum
Ofbyld:Menaldumadeel flag.svg|Flagge fan Menameradiel
Ofbyld:Waadhoeke vlag.svg|Flagge fan De Waadhoeke
Wapen fan Hinnaard

It **wapen fan Hinnaard** is it wapen fan it doarp Hinnaard, yn de Fryske gemeente Súdwest-Fryslân. It wapen waard yn 2001 registrearre.

## Beskriuwing
De blazoenearring fan it wapen is:

*Keperfoarmich trochsnien: a. yn blau in sulveren rút, oan wjerskanten ferlege beselskippe fan in gouden seispuntige stjer; b. yn sulver in reade roas.*

De heraldyske kleuren binne: azuer (blau), sulver, goud en kiel (read).

## Symbolyk

* Keperfoarmiche trochsnijing: ferwiist nei de eardere namme "Hernwert", dit betsjut safolle as hoeketerp, wat útbield wurdt troch de keper.
* Kleurstelling: oernommen út it wapen fan Hinnaarderadiel, de gritenij en gemeente wêr't it doarp eartiidsk part fan wie. Ek komme de kleuren foar yn de wapens fan de famyljes Sassinga en Roorda, dy't de Sassingastate bewennen.
* Rút: symboal foar it riedhûs dy't yn it doarp stien hat.
* Stjerren: ferwize nei it doarp as haadplak, Hinnaard wie it haadplak fan Hinnaarderadiel. Ek komme de stjerren foar yn it wapen fan de famylje Sassinga.
* Roas: oernommen út it wapen fan de famylje Roorda.

Ofbyld:Hinnaarderadiel wapen.svg|link=Bestand:Hinnaarderadiel_wapen.svg|alt=Het wapen van Hennaarderadeel.|Wapen fan Hinnaarderadiel


## Sjoch ek

Ofbyld:Hinnaard vlag.svg|link=Bestand:Hinnaard_vlag.svg|alt=Vlag van Hennaard|Flagge fan Hinnaard
Ofbyld:Coat of arms of Littenseradiel.svg|Wapen fan Littenseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Flagge fan Wergea

De **flagge fan Wergea** is de flagge fan it doarp Wergea, yn de Fryske gemeente Ljouwert. It wapen waard yn 1986 registrearre.

By it gemeenteriedsbeslút fan 8 desimber 1985 binne in wapen en flagge fêststeld foar de 18 doarpen fan de eardere gemeente Boarnsterhim.

## Beskriuwing
De beskriuwing fan de flagge is:

*Twa lingtebanen fan blau en wyt, ferhâlding lingten 2:1; yn de blauwe baan in giele reden.*

De kleuren komme út it wapen fan Wergea.

## Symbolyk

* Reden: ferwiist nei de produksje fan redens yn Wergea.

## Sjoch ek

Ofbyld:Warga wapen.svg|link=Bestand:Warga_wapen.svg|alt=Wapen van Warga|Wapen fan Wergea
Ofbyld:Flag of Boarnsterhim.svg|Flagge fan Boarnsterhim
Ofbyld:Leeuwarden vlag 2014.svg|Flagge fan Ljouwert (gemeente)
Flagge fan Lollum

De **flagge fan Lollum** is de flagge fan it doarp Lollum, yn de Fryske gemeente Súdwest-Fryslân. De flagge waard yn 1969 reigstrearre.

It ûntwerp is fan Klaas Sierksma.

By riedsbeslút fan 19 april 1955 binne foar de 27 doarpen yn de eardere gemeente Wûnseradiel flaggen fêsteld.

## Beskriuwing
De beskriuwing fan de flagge is:

*Blau, in giele fleandiagonaal; oan de broekingside de fersmelde flagge fan Wûnseradiel.*

De kleuren komme út it wapen fan Lollum.

## Sjoch ek

Ofbyld:Lollum wapen.svg|link=Bestand:Lollum_wapen.svg|alt=Wapen van Lollum|Wapen fan Lollum
Ofbyld:Wûnseradiel flag.svg|Flagge fan Wûnseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Bontebok

De **flagge fan Bontebok** is de flagge fan it doarp Bontebok, yn de Fryske gemeente It Hearrenfean. De flagge is yn 1997 registrearre.

It ûntwerp is fan J.C. Terluin.

## Beskriuwing
De beskriuwing fan de flagge is:

*Yn fjouweren ferdield oer 1/3 fan de flaggelingte fan giel en read; oer de dielline in blau krús mei in earmdikte fan 1/10 flaggehichte. Yn de broektop in steande (swart-wite) bonte bok en yn de broekhoeke in turfskep en in oplizzer, skeankrúst mei de stâlen omheech, alles fan giel.*

De kleuren komme út it wapen fan Bontebok.

## Symbolyk

* Bontebok: ferwiist nei de plaknamme fan it doarp.
* Giele fjilden: ferwize nei de sângrûnen wêr't it doarp op leit.
* Reade fjilden: ferwize nei de eardere heide yn de omkriten fan it doarp.
* Turfskep en oplizzer: symboalen foar de feanterij yn de omkriten fan it doarp.
* Blau krús: stiet foar de Skoatterlânske Kompanjonsfeart en syn wiken.

## Sjoch ek

Ofbyld:Bontebok wapen.svg|link=Bestand:Bontebok_wapen.svg|alt=Wapen van Bontebok|Wapen fan Bontebok
Ofbyld:Schoterland wapen.svg|Wapen fan Skoatterlân
Ofbyld:Heerenveen wapen.svg|Wapen fan It Hearrenfean
Wapen fan Surhuzum

It **wapen fan Surhuzum** is it wapen fan it doarp Surhuzum, yn de Fryske gemeente Achtkarspelen. It wapen waard yn 1991 registrearre.

## Beskriuwing
De blazoenearring fan it wapen is:

*Yn goud in punt fan kiel, toppe mei in krús fan azuer, beselskippe links fan in boekweetkerl, rjochts fan in ikel, beide fan sinopel en fan boppe fan in krús fan azuer; en in weagjende skyldhaad fan azuer, belein mei twa leeljes fan goud.*

De heraldyske kleuren binne: goud, kiel (read), azuer (blau) en sinopel (grien).

## Symbolyk

* Blau skyldhaad: ferwiist nei it rivierke De Lauwers eastlik fan it doarp.
* Leeljes: symboal foar it Sistersjinzers kloaster Jeruzalim. De leelje komt ek foar yn it wapen fan de famylje Haersma.
* Reade punt mei blau krús: ferwizing nei in blau krús dat neist de tsjerketoer ferskine wêze soe nei in preek fan Olivier fan Keulen yn 1214.
* Ikel: ferwiist nei de bosken yn de omkriten fan it doarp.
* Boekweetkerl: stiet foar de teelt fan boekweet.

## Sjoch ek

Ofbyld:Surhuzum vlag.svg|link=Bestand:Surhuzum_vlag.svg|alt=Vlag van Surhuizum|Flagge fan Surhuzum
Ofbyld:Coat of arms of Achtkarspelen.svg|Wapen fan Achtkarspelen
Flagge fan De Trieme

De **flagge fan De Trieme** is de flagge fan it doarp De Trieme, yn de Fryske gemeente Noardeast-Fryslân. It wapen waard yn 1976 registrearre.

De doarpsflaggen fan 14 doarpen yn Kollumerlân en Nijkrúslân binne yn de jierren 1969/70 makke yn oerlis mei de Fryske Rie foar Heraldyk en de hearen Minnema, Keune en Offringa, leden fan de Kommisje Geakunde fan Kollumerlân en Nijkrúslân. Yn de ûntwerp perioade hawwe de bestjoeren fan de Pleatslik Belang-organisaasjes yn elk fan de doarpen, de ûntwerpen besprutsen, en goedkart of ôfwiisd, yn it lêste gefal waard in nij ûntwerp oanbean.

## Beskriuwing
De beskriuwing fan de flagge is:

*Banen blau-giel-grien; de boppeste twa kantielgewiis oan mekoar sluten.*

De kleuren komme út it wapen fan De Trieme.

## Symbolyk

* Blauwe baan: oernommen út it wapen fan de famylje Buma, dy't in state yn it doarp bewenne.
* Giele baan: stiet foar de sângrûn wêr't De Trieme op leit.
* Griene baan: ferwiist nei it griene ikebeam út it wapen fan De Trieme.
* Kantielen: ferwiist nei de state fan de famylje Buma.

Ofbyld:De Trieme wapen.svg|Wapen fan De Trieme


## Sjoch ek

Ofbyld:Kollumerland c.a. flag.svg|Flagge fan Kollumerlân en Nijkrúslân
Ofbyld:Flagge fan Noardeast-Fryslân.svg|Flagge fan Noardeast-Fryslân
Wapen fan Mûnein

It **wapen fan Mûnein** is it wapen fan it doarp Mûnein, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Yn grien in stellingmûne fan sulver; de roeden hawwe de stân fan in Andreaskrús.*

De heraldyske kleuren binne: sinopel (grien) en sulver.

## Symbolyk

* Stellingmûne: ferwiist nei de plaknamme fan it doarp.
* Kleurstelling: oernommen út in kertier fan it wapen fan Tytsjerksteradiel.

Ofbyld:TIETJERKSTERADEEL wapen 1818.svg|link=Bestand:TIETJERKSTERADEEL_wapen_1818.svg|alt=Het wapen van Tietjerksteradeel (1818)|Wapen fan Tytsjerksteradiel (1818)


## Sjoch ek

Ofbyld:Mûnein vlag.svg|link=Bestand:Mûnein_vlag.svg|alt=Vlag van Molenend|Flagge fan Mûnein
Ofbyld:Coat of arms of Tietjerksteradeel.svg|Wapen fan Tytsjerksteradiel
Flagge fan Easthim

De **flagge fan Easthim** is de flagge fan it doarp Easthim, yn de Fryske gemeente Súdwest-Fryslân. De flagge waard yn 2011 registrearre.

## Beskriuwing
De beskriuwing fan de flagge is:

*Fiif banen fan grien, giel, blau, giel en grien, mei in hichte yn de ferhâlding 2:1:6:1:2 fan de flaggehichte; in griene trijehoek mei de punt yn'e midden fan de flagge, fan trije banen giel, grien en giel, yn de ferhâlding 2:8:2 fan de hichte fan de flagge, de trijehoek bedutsen mei in wite klaver.*

De kleuren komme út it wapen fan Easthim.

## Sjoch ek

Ofbyld:Easthim wapen.svg|link=Bestand:Easthim_wapen.svg|alt=Wapen van Oosthem|Wapen fan Easthim
Ofbyld:Wymbritseradiel flag.svg|Flagge fan Wymbritseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Flagge fan Sweagerfean

De **flagge fan Sweagerfean** is de flagge fan it eardere doarp (no part fan Kollumersweach) Sweagerfean, yn de Fryske gemeente Noardeast-Fryslân. De flagge waard yn 1976 registrearre.

De doarpsflaggen fan 14 doarpen yn Kollumerlân en Nijkrúslân binne yn de jierren 1969/70 makke yn oerlis mei de Fryske Rie foar Heraldyk en de hearen Minnema, Keune en Offringa, leden fan de Kommisje Geakunde fan Kollumerlân en Nijkrúslân. Yn de ûntwerp perioade hawwe de bestjoeren fan de Pleatslik Belang-organisaasjes yn elk fan de doarpen, de ûntwerpen besprutsen, en goedkart of ôfwiisd, yn it lêste gefal waard in nij ûntwerp oanbean.

## Beskriuwing
De beskriuwing fan de flagge is:

*Trije banen grien en giel, wêr fan de hichten sich ferhâlde as 1:2:1, mei oer it midden, op de hichte fan 1/6 en op de hichte fan 1/3 fan de flaggehichte, neist mekoar, trije swarte rjochthoeken.*

De kleuren komme út it wapen fan Sweagerfean.

## Symbolyk

* Swarte blokken: stie foar trije turfen as ferwizing nei it diel "fean" yn de plaknamme.

## Sjoch ek

Ofbyld:Sweagerfean wapen.svg|link=Bestand:Sweagerfean_wapen.svg|alt=Wapen van Zwagerveen|Wapen fan Sweagerfean
Ofbyld:Kollumerland c.a. flag.svg|Flagge fan Kollumerlân en Nijkrúslân
Ofbyld:Flagge fan Noardeast-Fryslân.svg|Flagge fan Noardeast-Fryslân
Flagge fan Baaium

De **flagge fan Baaium** is de flagge fan it doarp Baaium, yn de Fryske gemeente De Waadhoeke. It wapen waard yn 2001 registrearre.

It ûntwerp is fan J.C. Terluin en R.J. Broersma.

## Beskriuwing
De beskriuwing fan de flagge is:

*Twa ferhege rystripen 1:2; de earste baan ferdield yn trije lingtebanen wyt, blau en wyt, 1:8:1, mei in giele nôtskiif op de blauwe; de flecht read, mei in wyt goatyske lancetmaaswurk dat út de wite rystripen springt, útruste mei twa iepen wurke wite toats en mei de punt op 14/15 flaggelingte.*

De kleuren komme út it wapen fan Baaium.

## Sjoch ek

Ofbyld:Baaium wapen.svg|link=Bestand:Baaium_wapen.svg|alt=Wapen van Baijum|Wapen fan Baaium
Ofbyld:Hinnaarderadiel vlag.svg|Flagge fan Hinnaarderadiel
Ofbyld:Littenseradiel flag.svg|Flagge fan Littenseradiel
Ofbyld:Waadhoeke vlag.svg|Flagge fan De Waadhoeke
Wapen fan Sweagerfean

It **wapen fan Sweagerfean** is it wapen fan it eardere doarp (no part fan Kollumersweach) Sweagerfean, yn de Fryske gemeente Noardeast-Fryslân. It wapen waard yn 1976 registrearre.

## Beskriuwing
De blazoenearring fan it wapen is:

*Yn goud fjouwer griene, yn in krús pleatse klaverblêden mei de stâlen nei mekoar ta, mei yn it skyldhaad trije swarte turfen.*

De heraldyske kleuren binne: goud, sinopel (grien) en sabel (swart).

## Symbolyk

* Turfen: ferwiist nei it part "fean" yn de plaknamme fan it doarp.
* Klaverblêden: ferwize nei it agraryske karakter fan it doarp. It krús dêr't de blêden yn set binne ferwiist nei it krúspunt fan diken yn it eardere doarp.

## Sjoch ek

Ofbyld:Zwagerveen vlag.svg|link=Bestand:Zwagerveen_vlag.svg|alt=Vlag van Zwagerveen|Flagge fan Sweagerfean
Ofbyld:Kollumerland wapen.svg|Wapen fan Kollumerlân en Nijkrúslân
Ofbyld:Noardeast-Fryslan wapen.svg|Wapen fan Noardeast-Fryslân
Ofbyld:Kollumerzwaag wapen.svg|Wapen fan Kollumersweach
Flagge fan Wâldsein

De **flagge fan Wâldsein** is de flagge fan de flekke Wâldsein, yn de Fryske gemeente Súdwest-Fryslân. It wapen waard yn 1986 reigstrearre.

It ûntwerp is fan J.R. van der Wal en de Fryske Rie foar Heraldyk.

## Beskriuwing
De beskriuwing fan de flagge is:

*Wyt mei twa broektrijehoeken tsjinoer inoar, oan de flechtside, yn de boppeste in giele leelje.*

De kleuren komme út it wapen fan Wâldsein.

## Symbolyk
* Ferdieling: oernommen út it wapen fan de Karmeliten.
* Leelje: symboal foar foarspoed en fruchtberens.

Ofbyld:Coat of arms of the Carmelite order (simple).svg|Wapen fan de Karmeliten.


## Sjoch ek

Ofbyld:Wâldsein wapen.svg|link=Bestand:Wâldsein_wapen.svg|alt=Wapen van Woudsend|Wapen fan Wâldsein
Ofbyld:Wymbritseradiel flag.svg|Flagge fan Wymbritseradiel
Ofbyld:Súdwest-Fryslân Gemeentevlag.svg|Flagge fan Súdwest-Fryslân
Marloes Nijdam

**Marloes Nijdam**, faak **Nydam** (Assen, 1988), is in keunstneresse út Ketlik.  
## Jonkheit
Nijdam groeide op yn it Drintske Stieltjeskanaal by Coevorden. Nei it fwû oan De Nieuwe Veste yn Coevorden studearre se kommersjele ekonomy oan de Stenden Hegeskoalle Emmen. Dêrnei folgen stúdzjes grafyske foarmjouwing en fotografy. Mei in ôfmakke oplieding yn Kommersjele Ekonomy keas se yn earste ynstânsje foar in  karriêre as marketeer. Yn 2021 sei se har baan by in fervebedriuw op en omearme it berop fan keunstner.

Yn 2020 ferhuze se mei har húshâlding fan Skoatterwâld yn It Hearrenfean nei Ketlik.

## Wurken
Fan jongs ôf oan skildere en tekene se, al yn har legere skoalletiid makke se akwarellen. Dat hie se net fan frjemd, want har pake skildere lânskippen en ek har beppe wie kreatyf. Nei in perioade fan eksperimintearjen mei stilen en metoaden ûntwikkele hja in eigen styl. Se wurdt fassinearre troch gesichten, ekspresje en in soad kleur. Leafst wurket se mei it paletmes dêr’t tsjokke lagen ferve mei oanbrocht wurde, sadat it wurk struktuer kriget. It paletmes waard foar har in stik ûnmisber ark, dêr’t tsjokke tekstueren mei makke wurde kinne dy't har skilderijen in taastbere diminsje jouwe.  Neist it brûken fan denim as rau materiaal, brûkt hja ek blêdgoud, koperfoly en roasteffekten yn har wurken. Dêrtroch krijt har wurk in djoere útstrieling.

Marloes Nijdam makket grutte kanvaswurken fanút har atelier yn Ketlik. Se hat froulju as muze en skilderet benammen frouljusportretten. Har kleurrike wurken toane faak ekspressive gesichten, mar ek bysûndere bisten. De ôfbylde froulju strielje tagelyk kwetsberens en krêft út. Hja sjocht har wurk as in tsjinhinger fan hurde, manlike enerzjy, dêr't al genôch fan is yn 'e wrâld. Foar har fielt elk skilderij as in earbetoan oan 'e frou. Mei har kolleksje ‘City Love’ brûkt se de rauheid fan de stêd as tsjinstelling ta de skientme fan froulju. 

## Sterren op het doek
Yn desimber 2024 wûn Nijdam de ôflevering fan it telefyzjeprogramma ‘Sterren op het Doek’. De ûntbleating fan de skilderijen wie yn it Ryksmuseum Amsterdam. 
Ut trije portretten keas sjonger en akteur Jim Bakkum it portret fan Nydam om mei nei hûs ta te nimmen. Bakkum motivearre syn kar mei: *Haar portret voelt alsof het mij uitnodigt om steeds opnieuw te kijken en telkens iets nieuws te ontdekken.*
Stieltjeskanaal (buorskip)

**Stieltjeskanaal** (Drintsk: *Stieltiesknaol*) is in buorskip yn de gemeente Coevorden, yn de Nederlânske provinsje Drinte. De buorskip hat in oerflak fan 149 hektare en hie op 1 jannewaris 2023 245 ynwenners. 
 
Stieltjeskanaal leit oan it lykneamde kanaal dat neamd is nei Thomas Joannes Stieltjes. Stieltjeskanaal leit oan de noardeastkant fan Coevorden en oan de súdwestkant fan Zandpol. De buorskip ûntstie by de ûntginning fan it Dalerveen. Oant 1998 lei it yn de gemeente Dalen.

## It besjen wurdich

* Kop-hals-romppleats út 1907, Stieltjeskanaal 41.
* Eardere feanarbeiderswent út 1917, Stieltjeskanaal 123.
Ágnes Keleti

**Ágnes Keleti** berne as **Ágnes Klein** (Bûdapest, 9 jannewaris 1921 - Dêre, 2 jannewaris 2025) wie in Hongaarsk turnster. Sy die ien kear mei oan it Wrâldkampioenskip, en trije kear oan de Olympyske Simmerspullen (yn 1948, 1952 en 1956). Sy waard by dizze kampioenskippen ien kear wrâldkampioen, fiif kear Olympysk kampioen. Sy waard ek tsien kear Hongaarsk kampioen. 

## Libbensrin
Keleti soe yn 1940 (en letter ek yn 1944) dielnimme oan de Olympyske Simmerspullen, lykwols dizze wedstriden giene net troch fanwegen de Twadde Wrâldkriich. De Joadske Keleti oerlibbe de kriich mei help fan de Sweedske diplomaat Raoul Wallenberg, har heit ferstoar yn Auschwitz.

Om't se it geroft heard hie dat troude froulju net nei wurkkampen brocht waarden, boaske se yn 1944 yn sân hasten mei István Sárkány. Sárkány wie in Hongaarske turnster út de jierren 1930 dy't nasjonale titels helle en dielnaam oan de Olympyske Spullen fan Berlyn yn 1936. Se giene yn 1950 út inoar. Nei de kriich spile Keleti profesjoneel sello en begûn wer te turnjen.

Yn 1948 mocht se lang om let meidwaan oan de Olympyske Simmerspullen, lykwols koe se yn Londen ek net turnje, ditkear troch in blessuere. By dizze Spullen krige se wol in medalje foar de team mearkamp, om't se diel wie fan it team, nettsjinsteande oft se turne hie op in ûnderdiel.

Yn de âldens fan 31 jier naam se foar it earst echt diel oan de Olympyske Spullen. Yn Helsinki helle se fjouwer medaljes: goud op de flier, sulver en brûns mei it team en yndividueel brûns op de ûngelykse brêge. Keleti die yn 1954 mei oan de wrâldkampioenskippen yn Rome, dêr't se wrâldkampioene waard op de ûngelikense brêge. 

Op de Olympyske Simmerspullen fan 1956 yn Melbourne wûn Keleti seis medaljes, wêrûnder goud yn trije fan de fjouwer yndividuele finales.

Nei oanlieding fan it bluodderige yngripen fan de Sovjet-Uny yn Hongarije. Keleti besleat, tegearre mei 44 oare atleten fan de Hongaarske delegaasje, yn Austraalje te bliuwen en krige polityk asyl. Se waard treenster foar de Australyske turnsters. 
Keleti emigrearre yn 1957 nei Israel. Nei har wedstriidkarriêre wurke Keleti as dosint lichaamlike opfieding. Yn 1959 boaske se mei de Hongaarske learaar lichaamlike opfieding Robert Biro, dy't se yn Israel moete hie, en se krigen twa soannen, Daniel en Rafael. 

Keleti treende it nasjonale turnteam fan Israel oant fier yn de jierren 1990. Yn 2015 kaam se werom nei har heitelân Hongarije.

Ágnes Keleti ferstoar op 2 jannewaris 2025, yn 'e âldens fan 103 jier, nei in koart siikbêd. 

## Aldste Olympyske kampioen
Sûnt it ferstjerren fan de Finske skyrinster Lydia Wideman op 13 april 2019 wie Keleti de âldste libbene olympyske kampioen. As âldste noch libjende Olympiër mei goud wurdt se opfolge troch Charles Coste, Frânsk hurdfytser.
Ján Zachara

**Ján Zachara** (Trenčín, 27 augustus 1928 - Nová Dubnica, 2 jannewaris 2025) wie in Slowaaksk bokser. Wilens syn karriêre kaam hy út foar it doetiidske Tsjechoslowakije. Hy die twa kear mei oan de Olympyske Simmerspullen (yn 1952 en 1956). Hy waard yn 1952 Olympysk kampioen hy wûn de final fan de Italjaanske bokser Sergio Caprari, yn 1956 kaam er oant de kwartfinales hy ferlear de striid fan de Fin Pentti Hämäläinen. Nei syn wedstriidkarriêre fêstige er him yn Dubnica nad Váhom, dêr't er jonge boksers trainde foardat er him weromluts út de sport. Ján Zachara ferstoar op 2 jannewaris 2025, yn 'e âldens fan 96 jier.
Wapen fan Eksmoarre

It **wapen fan Eksmoarre** is it wapen fan it doarp Eksmoarre, yn de Fryske gemeente Súdwest-Fryslân. It wapen waard yn 1969 registrearre.

## Beskriuwing
De blazoenearrig fan it wapen is:

*Fan read, biladen mei fiif gouden klaverblêden, pleats 3:2, mei in sulveren skyldfoet, biladen mei in read pompeblêd.*

De heraldyske kleuren binne: kiel (read), goud en sulver.

## Sjoch ek

Ofbyld:Exmorra vlag.svg|link=Bestand:Exmorra_vlag.svg|alt=Vlag van Exmorra|Flagge fan Eksmoarre
Ofbyld:Wonseradeel wapen.svg|Wapen fan Wûnseradiel
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Rottum (Fryslân)

It **wapen fan Rottum** is it wapen fan it doarp Rottum, yn de Fryske gemeente De Fryske Marren. It wapen waard yn 1992 registrearre.

## Beskriuwing
De blazoenearring fan it wapen is:

*Keperd trochsneid troch in skâns fan kiel: I yn goud yn de rjochterboppehoeke in ferkoart krús en yn de linkerboppehoeke in rút, beide fan sabel; II yn sulver in sânpuntige stjer fan sinopel.*

De heraldyske kleuren binne: kiel (read), goud, sabel (swart), sulver en sinopel (grien).

## Symbolyk

* Gouden fjild: ferwiist nei de sângrûn wêr't it doarp op leit.
* Ferkoart krús: symboal foar in úthôf fan de Dútske Oarder. De kleur swart is oernommen út it wapen fan de Grutte Sint-Jânsgeasterfeanpolder.
* Rút: stiet foar de rjochtspraak dy yn it doarp holden waard. De kleur swart is oernommen út it wapen fan de Grutte Sint-Jânsgeasterfeanpolder.
* Skâns: ferwiist nei de skâns dy súdlik fan it doarp yn 1583 bouwt is. De kleur read is oernommen út it wapen fan de Grutte Sint-Jângeasterfeanpolder.
* Sânpuntige stjer: ferwizing nei de lizzing fan it doarp yn de Sânwâlden. De kleur grien en sulver is oernommen út it wapen fan Sânwâlden.

Ofbyld:De Groote Sint Johannesga'ster Veenpolder wapen.svg|link=Bestand:De_Groote_Sint_Johannesga'ster_Veenpolder_wapen.svg|alt=Wapen van het voormalige waterschap De Groote Sint Johannesgasterveenpolder.|Wapen fan De Grutte Sint-Jânsgeasterfeanpolder.
Ofbyld:Zevenwouden wapen.svg|Wapen fan Sânwâlden


## Sjoch ek

Ofbyld:Rottum vlag.svg|link=Bestand:Rottum_vlag.svg|alt=Vlag van Rottum|Flagge fan Rottum
Ofbyld:Schoterland wapen.svg|Wapen fan Skoatterlân
Ofbyld:Haskerland wapen.svg|Wapen fan Haskerlân
Ofbyld:Skarsterlan wapen.svg|Wapen fan Skarsterlân
Ofbyld:De Fryske Marren wapen.svg|Wapen fan De Fryske Marren
Wapen fan Raerd

It **wapen fan Raerd** is it wapen fan it doarp Raerd, yn de Fryske gemeente Súdwest-Fryslân. It wapen waard yn 1986 registrearre.

## Beskriuwing
De blazoenearring fan it wapen is:

*Yn read in sulveren dwersbalke mei trije reade roazen derop.*

De heraldyske kleuren binne: kiel (read) en sulver.

## Symbolyk

* Roazen: oernommen út it wapen fan de famylje Fan Jongema, dy't de Jongemastate by it doarp bewenne.
* Kleurstelling en yndieling: oernommen út it wapen fan Raerderhim, de gritenij en gemeente wêr't it doarp eartiidsk haadplak fan wie.

Ofbyld:Rauwerderhem wapen.svg|link=Bestand:Rauwerderhem_wapen.svg|alt=Het wapen van Rauwerderhem.|Wapen fan Raerderhim


## Sjoch ek

Ofbyld:Raerd vlag.svg|link=Bestand:Raerd_vlag.svg|alt=Vlag van Rauwerd|Flagge fan Raerd
Ofbyld:Boornsterhem wapen.svg|Wapen fan Boarnsterhim
Ofbyld:Sûdwest-Fryslân wapen nieuw.svg|Wapen fan Súdwest-Fryslân
Wapen fan Jistrum

It **wapen fan Jistrum** is it wapen fan it doarp Jistrum, yn de Fryske gemeente Tytsjerksteradiel. It wapen waard yn 1984 registrearre.

## Beskriuwing
De blazoenearring fan it wapen is:

*Dield: 1. yn sulver in weetier fan grien mei 2 blêden; 2. yn grien in skieppekop fan sulver, fan siden sjoen.*

De heraldyske kleuren binne: sulver en sinopel (grien).

## Symbolyk

* Skieppekop: eartiidsk waard tocht dat de plaknamme Jistrum "skieppehok" betsjutte.
* Weetier: symboal foar it agraryske karakter fan it doarp.
* Kleurstelling: oernommen út it kertier fan Sumar yn it wapen fan Tytsjerksteradiel.

Ofbyld:TIETJERKSTERADEEL wapen 1818.svg|Wapen fan Tytsjerksteradiel (1818-1985)


## Sjoch ek

Ofbyld:Jistrum vlag.svg|link=Bestand:Jistrum_vlag.svg|alt=Vlag van Eestrum|Flagge fan Jistrum
Ofbyld:Coat of arms of Tietjerksteradeel.svg|Wapen fan Tytsjerksteradiel
Wapen fan Goutum

It **wapen fan Goutum** is it wapen fan it doarp Goutum, yn de Fryske gemeente Ljouwert. It wapen waard yn 1994 registrearre.

## Beskriuwing
De blazoenearring fan it wapen is:

*Yn kiel trije drinkkannen fan sulver, pleatse 2 en 1, en in frijkertier fan azuer, belein mei in swan fan sulver, mei om de hals in kroan fan goud.*

De heraldyske kleuren binne: kiel (read), sulver, azuer (blau) en goud.

## Symbolyk
* Trije drinkkannen: ferwize nei de trije staten dy't yn it doarp stiene. Neffens de oerlevering wisten de eigeners fan dy staten wol fan 'ynnimmen, mei't de Burmaniastate, Wiardastate en Eminga State waarden yn dy folchoarder ek wol Putsma, Schenkinsma en Drinkuitsma State neamd. Sa komme se sels foar op lânkaarten. Sels Eekhoff fermeldt op syn kaart út 1847 noch de nammen Putsma en Drinkuitsma yn stee fan Burmania en Eminga. 
* Frijkertier mei swan: oernommen út it wapen fan de famylje Wiarda, bewenners fan de Wiardastate.
* Keurstelling: oernommen út it wapen fan Eastergoa.

Ofbyld:Oostergo wapen.svg|link=Bestand:Oostergo_wapen.svg|alt=Het wapen van Oostergo.|Wapen fan Eastergoa


## Sjoch ek

Ofbyld:Flag of Goutum.svg|link=Bestand:Flag_of_Goutum.svg|alt=Vlag van Goutum|Flagge fan Goutum
Ofbyld:Coat of arms of Leeuwarderdeel.svg|Wapen fan Ljouwerteradiel
Ofbyld:Leeuwarden wapen 2014.svg|Wapen fan Ljouwert
Flagge fan Sibrandahûs

De **flagge fan Sibrandahûs** is de flagge fan it doarp Sibrandahûs, yn de Fryske gemeente Dantumadiel. De flagge  waard yn 2001 registrearre.

## Beskriuwing
De beskriuwing fan de flagge is:

*Giel mei in reade broekingstrijehoeke, nei de broekside verlinge mei 1/3 flaggelingte mei de top op 2/3 flaggelingte; de reade broekingstrijehoeke belein mei in wyt swurd mei in giel hânfêst, mei de punt omheech, en boppe de punt ien en oan beide kanten fiif giele flammen, útgeande fan ist swurd.*

De kleuren komme út it wapen fan Sibrandahûs.

## Symbolyk

* Reade trijehoeke: stiet foar in dak fan in hûs, ferwiist nei it part "hûs" yn de plaknamme.
* Swurd en flammen: ferwiist nei de namme Sybrand, dit betsjut "flammend swurd fan oerwinning".

## Sjoch ek

Ofbyld:Sibrandahûs wapen.svg|link=Bestand:Sibrandahûs_wapen.svg|alt=Wapen van Sijbrandahuis|Wapen fan Sibrandahûs
Ofbyld:Flag of Dantumadeel.svg|Flagge fan Dantumadiel
Flagge fan Goaiïngahuzen

De **flagge fan Goaiïngahuzen** is de flagge fan it doarp Goaiïngahuzen, yn de Fryske gemeente Smellingerlân. De flagge waard yn 2016 registrearre.

## Beskriuwing
De beskriuwing fan de flagge is:

*Trije banen blau, giel en grien; de giele baan hoekich mei trije hoeken en in hichte fan 1/3 flaggehichte en belein mei trije reade pompeblêden; de giele baan begjinnend op 1/6 en de bauwe baan op 7/12 fan de flaggehichte.*

De kleuren komme út it wapen fan Goaiïngahuzen.

## Symbolyk

* Blauwe baan: symboal foar it wetter.
* Giele baan: symboal foar it hea.
* Griene baan: symboal foar it gês.
* Hoeken: symboalen foar de kearslûsen yn de Goaiïngahúster Sleat en de Modderige Bol.
* Pompeblêden: stiet foar de wetterrike omkriten fan it doarp.

## Sjoch ek

Ofbyld:Coat of Arms of Goëngahuizen.svg|link=Bestand:Coat_of_Arms_of_Goëngahuizen.svg|alt=Wapen van Goëngahuizen|Wapen fan Goaiïngahuzen
Ofbyld:Smallingerland flag.svg|Flagge fan Smellingerlân
Homohoulik

It **homohoulik** is in houlik tusken twa persoanen fan itselde geslacht. Oarspronklik wie it boargerlik houlik formeel allinnich mooglik tusken twa persoanen fan ferskillend geslacht. Dat rjocht wie inte op de Napoleonistyske *Code civil des Français*, it Frânske boargerlik wetboek dat ek in juridyske regeling befette foar relaasjes tusken twa persoanen en faak troch religy opleine tradysjes bestindige. Sûnt 2001 stelle stadichoan oan hieltyd mear lannen it houlik iepen foar twa persoanen fan itselde geslacht.

Juridysk sjoen bestiet it homohoulik net. As persoanen fan gelikens geslacht ûnder it boargerlik rjocht trouwe kinne, is dat troch it iepenstellen fan it houlik foar pearen fan itselde geslacht. Ek is it heterohoulik gjin apart juridysk konsept. Elk houlik is lykweardich, nettsjinsteande it geslacht fan'e partners en nettsjinsteande harren seksuele foarkar.
Iris Apfel

**Iris Apfel** (New York, 29 augustus 1921 - Palm Beach, 1 maart 2024) wie in Amerikaansk moadeûntwerpster, ynterieurûntwerpster en moadeykoan. 

Tegearre mei har man, Carl, hie se fan 1950 oant 1992 in tekstyl-en ynterieurbedriuw, wêrby't se ûnder oaren in kontrakt mei it Wite Hûs hie dat har útstuts oer njoggen presidinten. Nei har pensjonearring krige se lof foar in útstalling yn 2005 yn it *Costume Institute* fan it *Metropolitan Museum of Art*, dêr't har kolleksje kostúmjuwielen tentoansteld en mannequins klaaid waard sa't sy it drage soe. Se waard in moadeykoan en tekene yn 2019 yn de âldens fan 97 jier in kontrakt by IMG as model. Dêrneist kaam yn 2014 de dokumintêre Iris oer har út, makke troch Albert Maysles. Iris Apfel ferstoar op 1 maart 2024, yn 'e âldens fan 102 jier.